ORDE do 2 de xaneiro de 2009 pola que se concede a prórroga de dúas bolsas de colaboración en diversos proxectos de museísmo pedagóxico que se están a desenvolver no Museo Pedagóxico, de Galicia (Mupega).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/01/2009

Por Orde da Consellería de Educación e Ordenación Universitaria do 14 de febreiro de 2006 (DOG nº 39, do 24 de febreiro), corrixida por outra do 10 de marzo (DOG nº 54, do 17 de marzo), apróbanse as bases que rexerán o concurso público de cinco bolsas de colaboración en diversos proxectos de museísmo pedagóxico, que se están a desenvolver no Museo Pedagóxico de Galicia (Mupega), e se anuncia a súa convocatoria.
Por Orde do 23 de xuño de 2006 (DOG do 3 de xullo) publicouse a relación de solicitantes que resultaron adxudicatarios das cinco bolsas convocadas.
A base terceira da mencionada orde di que a concesión das bolsas será ata o 31 de decembro de 2006, e que se poderá prorrogar anualmente ata un máximo total, incluídas as prórrogas, de tres anos á vista do traballo realizado polo/a bolseiro/a, sempre que o proxecto ao cal estea vinculado requira do seu labor e así o permitan as dispoñibilidades orzamentarias.
Por Orde do 2 de xaneiro de 2007, da Consellería de Educación e Ordenación Universitaria, concédese a primeira prórroga polo período dun ano, desde o 1 de xaneiro ao 31 de decembro de 2007, aos cinco bolseiros.
Por Orde do 3 de xaneiro de 2008, da Consellería de Educación e Ordenación Universitaria, concédese a segunda prórroga polo período dun ano, desde o 1 de xaneiro ao 31 de decembro de 2008, aos catro bolseiros que permaneceron no Mupega, logo da renuncia dunha bolseira con data do 31 de xullo de 2007.
Tendo en conta que, con datas do 31 de xullo e 30 de novembro de 2008, se producen dúas novas renuncias, e á vista do informe do coordinador científico do Mupega, da proposta formulada polo secretario xeral desta consellería, de que os proxectos aos cales están vinculados os bolseiros requiren do seu labor, e que ningún deles esgotou o período máximo previsto na convocatoria, incluíndo esta
RESOLVO:
Primeiro.-Conceder a prórroga das axudas para as dúas bolsas de colaboración en diversos proxectos de museísmo pedagóxico que se están a desenvolver no Museo Pedagóxico de Galicia (Mupega), ás persoas que se relacionan nos anexos I e II, polo período que media entre a data do 1 de xaneiro de 2009 e o 30 de xuño de 2009.
Segundo.-A dotación de cada bolsa será a mesma que no ano 2008, polo que o resultado total das dúas bolsas, a 900 /mes, ascende a 10.800 .
Os custos do seguro de asistencia médica e de accidentes para todos os bolseiros ascenderán a 288 .
Terceiro.-A inobservancia por parte dos beneficiarios de calquera das bases establecidas na orde da convocatoria do 14 de febreiro de 2006 suporá a perda do dereito a percibir a subvención correspondente.
Cuarto.-As subvencións faranse efectivas aos beneficiarios por mensualidades vencidas, logo de presentación dun informe do coordinador científico do Mupega.
Antes do último pagamento deberán presentar, ademais, declaración complementaria do conxunto das axudas solicitadas, tanto as aprobadas ou concedidas como as pendentes de resolución, para o mesmo fin, das distintas administracións públicas competentes ou calquera dos seus organismos, entes ou sociedades.
Quinto.-Contra esta orde poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ao da publicación desta orde no Diario Oficial de Galicia, ou ben directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta orde no Diario Oficial de Galicia.
Santiago de Compostela, 2 de xaneiro de 2009.
Laura Sánchez Piñón
Conselleira de Educación e Ordenación Universitaria
Ver referencia pdf "01100D010P086.PDF"